Държавен вестник, бр. 101, 2010 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  101
Чл. 7. Националната здравноосигурителна 
каса заплаща на изпълнител на болнична помощ 
за всеки отделен случай по КП при наличие на 
следните условия:
1. отчетената КП е включена в предмета на 
договора между НЗОК и изпълнителя на БП и 
същата е извършена от посочените в договора 
специалисти;
2. хоспитализираното лице е с непрекъснати 
здравноосигурителни права в деня на хоспитали­
зацията или ги възстанови до датата на дехоспи­
тализацията с изключение на неосигурените жени, 
на които са оказани акушерски грижи по реда на 
чл. 45, ал. 1, т. 7 от Закона за здравното осигу­
ряване и чл. 82, ал. 1, т. 2 от Закона за здравето;
3. спазени са условията за завършена КП;
4. изпълнителят е изпълнил всички свои за­
дължения по осигуряване на пациентите на не­
прекъснатост на болничната помощ и грижите, 
координация между специалистите, които ги осъ­
ществяват, както и осигуряване на координация със 
структури на извънболнична и болнична помощ, 
съобразена с диагностично-лечебния алгоритъм 
на съответната КП – при дехоспитализация на 
пациента с цел довършване на лечебния процес;
5. извършената дейност по КП е отчетена при 
настоящите условия и ред;
6. сумата по фактура не надвишава месечните 
стойности на утвърдените болнични бюджети, 
определени по реда на ЗБНЗОК за 2011 г.
Чл. 8. (1) Националната здравноосигурителна 
каса не заплаща в случаите, в които пациентите 
се хоспитализират по същата или свързана със 
същите КП в срок до 30 дни от дехоспитализацията.
(2) Националната здравноосигурителна каса 
не заплаща отчетена дейност в случаите на осъ­
ществени хоспитализации по едно и също време 
за един и същ пациент.
Чл. 9. В случаите, в които при лечение на па­
циент по определена КП, която не е завършена, 
дейността по клиничната пътека не се заплаща. 
Изключения се допускат при екзитус на пациент. 
В тези случаи НЗОК заплаща след проверка на 
случаите.
Чл. 10. В случаите, в които при лечение на 
пациент по определена КП, която не е завършена, 
настъпят индикации за необходимост от лечение 
по друга КП, за която лечебното заведение няма 
сключен договор, лечебното заведение е длъжно 
да преведе пациента в друго лечебно заведение, 
сключило договор за съответната КП. Национал­
ната здравноосигурителна каса заплаща КП на 
лечебното заведение, завършило лечението.
Чл. 11. При постъпване на пациент по терапев­
тична КП, по която са извършени диагностично-
терапевтични процедури, и доказаната диагноза в 
хода на лечението по тази КП индикира оперативно 
лечение, на изпълнителя на болнична помощ се 
заплаща хирургичната КП.
Чл. 12. Когато в срок до 30 дни от дехоспи­
тализацията на пациента се наложи нова хоспи­
тализация по същата КП в същото или в друго 
лечебно заведение, НЗОК заплаща само един от 
случаите по КП след провеждане на последващ 
контрол, освен ако в КП е предвидено друго.
Чл. 13. Заплащането за клапи, протези, стентове, 
кохлеарни имплантанти и постоянни кардиости­
мулатори не се включва в цената на КП.
Чл. 14. В историята на заболяването се отра­
зяват фабричният номер и видът на медицински­
те изделия или се залепва стикер. Те се отчитат 
едновременно с отчитането на съответните КП, 
в които са използвани.
Чл. 15. Когато пациентите предпочетат по-скъпо 
медицинско изделие в сравнение с договорената 
по-долу цена, те доплащат разликата в цената.
Чл. 16. На изпълнителите на БП се заплаща 
след представяне на първия екземпляр от направ­
лението за хоспитализация с отразена диагноза/и 
и извършени основни диагностични/терапевтични/
оперативни процедури, включени в критериите 
за завършена КП, или на електронен еквивалент 
на направлението за хоспитализация, както и на 
месечни отчети по КП.
Чл. 17. Изпълнителите на БП, сключили до­
говор с НЗОК, предоставят ежемесечни отчети** 
за дейността си на РЗОК по утвърден график от 
3-то до 10-о число на месеца, следващ отчетния.
Чл. 18. Изпълнителите на БП, оборудвани със 
специализиран софтуер за електронно отчитане 
на дейността си в Централно управление (ЦУ) на 
НЗОК, представят по утвърден график ежемесечни 
електронни отчети за дейността си в ЦУ на НЗОК 
от 3-то до 10-о число на месеца, следващ отчетния.
Чл. 19. Заплащането за медицински изделия се 
извършва при изпълнение на следните условия:
1. медицинското изделие е вложено при изпъл­
нение на КП съгласно изискванията на алгоритмите 
за изпълнение на съответната КП;
2. изпълнени са всички изисквания на Наци­
оналния рамков договор (НРД);
3. медицинското изделие е отчетено при усло­
вията и по реда на чл. 18 и 19.
Чл. 20. (1) За завършената през предходния 
календарен месец дейност по чл. 1 изпълнителите 
на БП ежемесечно представят фактура, финансо­
во-отчетни документи по приложение към НРД, 
първични медицински документи по приложение 
към НРД в РЗОК и електронен отчет по утвърден 
от НЗОК формат съгласно утвърден от НЗОК 
формат по утвърден график до 10-о число на 
месеца, следващ отчетния. 
(2) Ежедневно изпълнителите на БП изпращат 
данни съгласно утвърден от НЗОК формат за 
приетите и изписаните за денонощие пациенти в 
лечебното заведение – изпълнител на болнична 
помощ.
** Формата на отчетните документи се утвърждава 
от НЗОК в НРД за съответната година.